recursal/SuperWikiNEXT-32B huggingface dataset:
**লট্টে লেনিয়া** (জন্ম **কারোলিন ভিলহেল্মিন শার্লট ব্লামাউর**; ১৮ অক্টোবর ১৮৯৮ - ২৭ নভেম্বর ১৯৮১) ছিলেন একজন অস্ট্রীয়-মার্কিন অভিনেত্রী। জার্মান-ভাষী ও ধ্রুপদী সঙ্গীত জগতে তিনি তার প্রথম স্বামী কুর্ট ভেইলের গানে পরিবেশনার জন্য সর্বাধিক পরিচিত। ইংরেজি ভাষা চলচ্চিত্রে তিনি *দ্য রোমান স্প্রিং অব মিসেস স্টোন* (১৯৬১) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি জেমস বন্ড চলচ্চিত্র ধারাবাহিকের *ফ্রম রাশিয়া উইথ লাভ* (১৯৬৩) চলচ্চিত্রে রোজা ক্লেব চরিত্রে অভিনয় করেন।

কর্মজীবন
--------

১৯৫৬ সালে তিনি মার্ক ব্লিৎজস্টাইনের *দ্য থ্রিপেনি ওপেরা* নাটকে জেনি চরিত্রে অভিনয় করে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন। এটিই এত বড় সম্মাননা গ্রহীতা একমাত্র অফ-ব্রডওয়ে পরিবেশনা। লেনিয়া বার্লিনে থাকাকালীন একাধিক গান রেকর্ড করেন এবং মার্কিন মঞ্চেও গান করেন। বয়সের সাথে সাথে তার কণ্ঠের গভীরতা বৃদ্ধি পায়। যখন *রাইজ অ্যান্ড ফল অব দ্য সিটি অব মাহগানি* ও *দ্য সেভেন ডেডলি সিন্স*-এর সোপরানো অংশের গান গাচ্ছিলেন, সেই অংশগুলোর আরও নিম্ন সুরে গাওয়ার প্রয়োজনীয়তা দেখা দিয়েছিল।

তিনি টেনেসি উইলিয়ামসের উপন্যাসের চলচ্চিত্ররূপ *দ্য রোমান স্প্রিং অব মিসেস স্টোন* (১৯৬১)-এ ভিভিয়েন লেইয়ের বন্ধু কনটেসা মাগডা টেরিবিলি-গঞ্জালেস চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ১৯৬৩ সালে তিনি জেমস বন্ড চলচ্চিত্র ধারাবাহিকের *ফ্রম রাশিয়া উইথ লাভ* (১৯৬৩) চলচ্চিত্রে শন কনারি ও রবার্ট শয়ের সাথে রোজা ক্লেব চরিত্রে অভিনয় করেন।

তথ্যসূত্র
---------

1. ↑  "অবিচুয়ারি", *ভ্যারাইটি*, ২ ডিসেম্বর ১৯৮১।
2. ↑  "The 34th Academy Awards (1962) Nominees and Winners"। *অস্কার* (ইংরেজি ভাষায়)। সংগ্রহের তারিখ ২৭ জুলাই ২০২০।
3. ↑  "Winners & Nominees 1962"। *গোল্ডেন গ্লোব* (ইংরেজি ভাষায়)। সংগ্রহের তারিখ ২৭ জুলাই ২০২০।
4. ↑  ক্রাউদার, বসলি (৯ এপ্রিল ১৯৬৪)। "James Bond Travels the Orient Express"। *দ্য নিউ ইয়র্ক টাইমস* (ইংরেজি ভাষায়)। সংগ্রহের তারিখ ২৭ জুলাই ২০২০।

বহিঃসংযোগ
---------


উইকিমিডিয়া কমন্সে **লট্টে লেনিয়া** সংক্রান্ত মিডিয়া রয়েছে।

* Lotte Lenya Discography The Kurt Weill Foundation for Music.
* ইন্টারনেট অফ-ব্রডওয়ে ডেটাবেজে লট্টে লেনিয়া (ইংরেজি)
* ইন্টারনেট ব্রডওয়ে ডেটাবেজে লট্টে লেনিয়া উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে লট্টে লেনিয়া (ইংরেজি)
* ফাইন্ড এ গ্রেইভে লট্টে লেনিয়া (ইংরেজি)

টেমপ্লেট:টনি পুরস্কার সঙ্গীতনাট্যে শ্রেষ্ঠ চরিত্রাভিনেত্রী

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
* ফ্রান্স (উপাত্ত)
* জার্মানি
* ইতালি
* ইসরায়েল
* মার্কিন যুক্তরাষ্ট্র
* লাতভিয়া
* জাপান
* চেক প্রজাতন্ত্র
* নেদারল্যান্ডস
* পোল্যান্ড
	+ 2
* সুইডেন

 |
| জীবনীমূলক অভিধান | 
* জার্মানি

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* রেরো (সুইজারল্যান্ড)
	+ ১
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |
শফি বিক্রমপুরী
**শফি বিক্রমপুরী** (৪ জুলাই ১৯৪৩ - ১৮ অক্টোবর ২০২৩) ছিলেন বাংলাদেশী চলচ্চিত্রকার ও রাজনীতিবিদ। তিনি এদেশের চলচ্চিত্র অঙ্গনের অত্যন্ত সফল এবং সকলের শ্রদ্ধাভাজন ব্যক্তি ছিলেন।

তিনি ১৯৪৩ সালের ৪ঠা জুলাই মুন্সিগঞ্জ জেলার শ্রীনগর উপজেলার মত্তগ্রামে নানার বাড়ীতে জন্মগ্রহণ করেন।

চলচ্চিত্র জীবন
--------------

১৯৬৫ সালে দক্ষিণাঞ্চলের লোকজ প্রেমকাহিনী অবলম্বনে নির্মিত গুনাই বিবি ছবির প্রযোজক ছিলেন তিনি। এরপর কয়েকটি বাংলা এবং উর্দ্দু ছবির পরিবেশক ছিলেন তিনি।
১৯৭২ সালে প্রখ্যাত চলচ্চিত্রকার সুভাষ দত্ত পরিচালিত মুক্তিযুদ্ধভিত্তিক অরুণোদয়ের অগ্নিস্বাক্ষী ছবির পরিবেশনার কাজ করেন। 
এরপর তাঁর প্রযোজিত ফোক ফ্যান্টাসী যাদুর ছবি ডাকু মনসুর, বাহাদুর ও রাজদুলারী সুপার হিট হয়। সর্বশেষ ছবিটির মাধ্যমে তিনি পরিচালক হিসেবে আত্মপ্রকাশ করেন। এরপর তিনি সবুজসাথী, সকাল সন্ধ্যা , মাটির কোলে , শশীপুন্নু , জজসাহেব, দেনমোহর ও অবুঝ মনের ভালোবাসাসহ অনেক জনপ্রিয় ছবি উপহার দিয়েছেন। তিনি অনেক জনপ্রিয় শিল্পী ও কুশলীকে চলচ্চিত্রে আত্মপ্রকাশের সুযোগ দেন।

রাজনৈতিক জীবন
-------------

১৯৭৯ সালে ফেব্র"য়ারী মাসে অনুষ্ঠিত ২য় জাতীয় সংসদ নির্বাচনে স্বতন্ত্র প্রার্থী হিসেবে তিনি নির্বাচনী এলাকা নং – ১৭৮, ঢাকা-৫ (শ্রীনগর- লৌহজং) আসনে প্রতিদ্বন্ধিতা করেন। নির্বাচন শেষে প্রেসিডেন্ট জিয়াউর রহমানের আহবানে এবং সেসময়ের বিএনপির মহাসচিব অধ্যাপক ডা: এ কিউ এম বদরুদ্দোজা চৌধুরীর সহযোগীতায় তিনি বিএনপিতে যোগদান করেন। বিভিন্ন সময়ে তিনি বিএনপির কেন্দ্রীয় পদে থেকে দায়িত্ব পালন করেন।
দীর্ঘ সময়ে রাজনৈতিক অঙ্গনে তিনি ন্যায়- নীতিবান, দেশপ্রেমিক সর্বোপরী পরিচ্ছন্ন ও আদর্শবান রাজনীতিবিদ হিসেবে সকলের কাছে পরিচিত।
রাজনীতির পাশাপাশি শেষ জীবনে তিনি সমাজসেবা এবং গ্রন্থ লেখায় ব্যস্ত সময় কাটিয়েছেন। তার লেখা অত্যন্ত আলোচিত গ্রন্থ আমার দেখা ঢাকার পঁচাত্তর বছর (১৯৪৭-২০২২) চলতি বছর সূচীপত্র প্রকাশনী থেকে বের হয়েছে।

মৃত্যু
------

১৮ই অক্টোবর ২০২৩ ব্যাংককের একটি হাসপাতালে তিনি ৮১ বছর বয়সে তিনি মৃত্যুবরণ করেন।

তথ্যসূত্র
---------

1. ↑  "প্রভাবশালী প্রযোজক ও পরিচালক শফি বিক্রমপুরী মারা গেছেন"। *Bangla Tribune*। সংগ্রহের তারিখ ২০২৩-১০-২৬।
2. ↑  "খ্যাতিমান চলচ্চিত্রকার শফি বিক্রমপুরী মুন্সিগঞ্জের কৃতি সন্তান"। *আমার বিক্রমপুর* (ইংরেজি ভাষায়)। সংগ্রহের তারিখ ২০২৩-১০-২৬।
3. ↑  প্রতিবেদক, বিনোদন (২০২৩-১০-১৮)। "প্রযোজক, পরিচালক শফি বিক্রমপুরী মারা গেছেন"। *Prothomalo*। সংগ্রহের তারিখ ২০২৩-১০-২৬।
4. ↑  "খ্যাতিমান চলচ্চিত্রকার শফি বিক্রমপুরী মারা গেছেন"। *banglanews24.com*। ২০২৩-১০-১৮। সংগ্রহের তারিখ ২০২৩-১০-২৬।

বহিঃসংযোগ
---------

* বাংলা মুভি ডেটাবেজে *শফি বিক্রমপুরী*
**জাবির ইবনে আবদুল্লাহ ইবনে আমর ইবনে হারামের আল-আনসারী** ( আরবি: جابر بن عبدالله بن عمرو بن حرام الأنصاري , মৃত্যু ৬৯৭ খ্রীস্টাব্দ/৭৮ হিজরী) মুহাম্মদ (সা) এর একজন বিশিষ্ট সাহাবি ছিলেন।

জীবন
----

### প্রাথমিক জীবন

জাবির ইবনে আবদুল্লাহ আল-আনসারী হিজরী ১৫ বছর পূর্বে ইয়াসরিব (বর্তমানে মদীনা) এ জন্মগ্রহণ করেন। তিনি ইয়াসরিবের এক দরিদ্র পরিবারের অন্তর্ভুক্ত ছিলেন। তিনি খাজরাজ গোত্রের লোক ছিলেন। তাঁর মা ছিলেন নাসিবা বিনতে উকবা ইবনে উদদি।

### মুহাম্মদ (সা) এর যুগ

জাবির ইবনে আবদুল্লাহ আনসারী ৭ বছর বয়সে ইসলাম গ্রহণ করেছিলেন বলে জানা যায়। এছাড়াও হজ সম্পর্কিত সর্বাধিক বর্ণিত হাদিসের বর্ণনাকারী হিসাবে তিনি স্বীকৃত। 

বদরের যুদ্ধে তাঁর অংশগ্রহণকে নিয়ে কিছু ইতিহাসবিদের মধ্যে বিতর্ক আছে; তবে তিনি মুহাম্মদ (সা) এর নেতৃত্বে ১৯টি যুদ্ধে (বদর সহ) যুদ্ধ করেছেন বলে জানা যায় এবং তিনি একজন বিশ্বস্ত সাহাবী ছিলেন। তিনি মক্কা বিজয়ের সময় উপস্থিত ছিলেন।

#### উহুদের যুদ্ধ

উহুদের যুদ্ধে জাবির ইবনে আবদুল্লাহকে তাঁর পিতা আবদুল্লাহ জিহাদে অংশ নিতে দেননি। জাবিরের সাত বোন ছিল (কিছু ঐতিহাসিক বলেছেন নয়জন) আর আবদুল্লাহ চেয়েছিলেন যে সে যেন তার পরিবারের যত্ন নেয়। তাই যুদ্ধের বদলে জাবির তৃষ্ণার্ত সৈন্যদের সেবা করেছিলেন। জাবিরের পিতা আবদুল্লাহ ইবনে আমরু বিন হারাম আল আনসারী উহুদ যুদ্ধে শহিদ হন।  তাঁর শ্যালক আমর বিন জামুহও তার সাথে শহিদ হন, যারা উভয়রই বয়স প্রায় ১০০ বছর ছিলো।৭৮

### আলী ইবনে আবু তালিব যুগ

তিনি আলীর অধীনে তিনটি প্রধান গৃহযুদ্ধে যুদ্ধ করেছিলেন: উটের যুদ্ধ, সিফফিনের যুদ্ধ এবং নাহরাওয়ান যুদ্ধ ।

প্রাপ্তি
--------

তিনি প্রায় ১,৫৪৭টি হাদিস বর্ণনা করেছেন (কিছু ইতিহাসবিদের মতে)। মুহাম্মদ (সা) এর মৃত্যুর পরে তিনি মসজিদ নববী, মদিনা, মিশর এবং দামেস্কে বয়ান দিতেন। আমর ইবনে দিনার, মুজাহিদ, আতিয়া ইবনে সা'দ এবং আতা ইবনে আবী রাবাহ প্রমুখ তাবিয়ীন আলেমগণ তাঁর বক্তৃতায় অংশ নিতো। লোকেরা মুহাম্মদ (সা) এবং তাঁর হাদীস সম্পর্কে জানার জন্য দামেস্ক ও মিশরে তাঁর চারপাশে জড়ো হত।

বর্ণিত হাদিসের তালিকা
---------------------

* হযরত ঈসা (আঃ) এর ইমাম মাহদীর পিছনে নামাজ পরার হাদীস
* মুতাহ ও আন-নিসা-২৪ সম্পর্কিত হাদীসসমূহ ।
* গর্ভনিরোধ সম্পর্কিত একটি বিবরণ।

আরো দেখুন
---------

* আলী ইবনে আবি তালিব রহ
* নিকাহ মুতাহ

তথ্যসূত্র
---------

1. ↑  "مكتبة الإسلامية - أضخم مكتبة إسلامية على الإنترنت - إسلام ويب" [ইসলামী গ্রন্থাগার]। *islamweb.net* (আরবি ভাষায়)। সংগ্রহের তারিখ ২০২১-০১-৩১।
2. ↑  Sahih Bukhari 4:40
মোচা কফি গাছ
**মোচা কফি** বীজ মূলত ইয়েমেনের বিভিন্ন ধরনের কফি বীজ । এটি ইয়েমেনের স্থানীয় কফি, যেটা আরবি কফি জাতীয় উদ্ভিদের প্রজাতি থেকে সংগ্রহ করা হয়। এটি দেখতে খুব ছোট, শক্ত, অনিয়মিত আকারের সাথে গোলাকার এবং জলপাই সবুজ থেকে ফ্যাকাশে হলুদ রঙের। 

"মোচা" নামটি এসেছে মোচা ( *আল-মুখা* ) বন্দর থেকে, ২০ শতকের আগে বেশিরভাগ ইয়েমেনি এ শহরের মাধ্যমে কফি রপ্তানি করা হত।  ১৯১১-এর হিসাব অনুযায়ী[হালনাগাদ] এডেন এবং হোদেইদা শহর হয়ে বেশিরভাগ কফি রপ্তানি করা হয়।  ইয়েমেনি কফির কেন্দ্রীয় বাজার বায়ত আল-ফকিহ, যা মোচা শহর থেকে প্রায় ১৪০ কিমি উত্তরে অবস্থিত।  এর পূর্বে পাহাড়ি জেলা জাবাল হারাজ, আল-উদায়ন (কখনও কখনও উডেন লেখা হয়) এবং তায়েজে কফি জন্মে।

আরো দেখুন
---------

* ক্যাফে মোচা

তথ্যসূত্র
---------

1. ↑  Ukers, William (২০০৯)। *All About Coffee*। আইএসবিএন 978-1849028707।
2. ↑  Mark Pendergrast, *Uncommon Grounds: The History of Coffee and How It Transformed Our World, 2010, আইএসবিএন ০৪৬৫০২৪০৪১, p. 7*
3. 1 2  *Encyclopedia Britannica*, 11th edition, 1911, *s.v.* Mokha
4. ↑  International Bureau of the American Republics, *Coffee: Extensive Information and Statistics*, U.S. Government Printing Office, 1902, p. 46
পানি থেকে মাত্রাতিরিক্ত আর্সেনিক দূর করার কাজে **সোনো আর্সেনিক ফিল্টার** ব্যবহার করা হয়। সোনো ফিল্টার অত্যন্ত সাফল্যের সাথে পানিতে থাকা আর্সেনিকের মাত্রা কমিয়ে মানবদেহের জন্য গ্রহণযোগ্য মাত্রায় নামিয়ে আনতে পারে। ২০০৬ সালে অধ্যাপক আবুল হুসসাম সোনো ফিল্টার আবিষ্কার করেন। অধ্যাপক হুসসাম একজন বাংলাদেশী ও তিনি যুক্তরাষ্ট্রের ভার্জিনিয়াস্থ জর্জ মেসন বিশ্ববিদ্যালয়ে রসায়ন বিদ্যার শিক্ষক হিসেবে কর্মরত রয়েছেন।

অধ্যাপক হুসসাম তাঁর নিজ মাতৃভূমি বাংলাদেশের বিশেষ করে বাংলাদেশের উত্তারঞ্চলে আর্সেনিক আক্রান্ত রোগীদের আর্থ-সামাজিক অবস্থা বিবেচনা করে এই ফিল্টারটি তৈরি করেন। এ লক্ষ্যে তিনি এমন একটি সস্তা ও সহজলভ্য সমাধান খুঁজে বের করেন যা প্রচলিত আর্সেনিক মুক্ত করার ব্যয়বহুল ও দুষ্প্রাপ্য পদ্ধতির ধারণাকে আমূল পাল্টে দেয়। সোনো ফিল্টার মূলত ভূগর্ভস্থ মাত্রাতিরিক্ত আর্সেনিকযুক্ত পানিকে আর্সেনিক মুক্ত করার কাজে ব্যবহার করা হলেও এই ফিলটার পানি থেকে মাত্রাতিরিক্ত লৌহ, ম্যাঙ্গানিজ ও বিভিন্ন ধরনের ট্রানজিশন মেটাল আয়নও দূর করে।

আবিষ্কার
--------

অধ্যাপক আবুল হুসসাম পানিকে আর্সেনিক মুক্ত করার কাজে বেশ কয়েক বছর গবেষণার পর ও প্রায় ১০০ এরও বেশি প্রোটোটাইপ তৈরি করার পর সোনো ফিল্টার তৈরি করতে সক্ষম হন।

গঠন প্রণালী
-----------

সোনো ফিল্টারের প্রধান অংশ হল পানি থেকে আর্সেনিক পৃথকীকরণে সক্ষম একটি আয়রন ছাঁকনি। এই ছাঁকনিটি অনেকটা চুম্বকের মত কাজ করে পানির আর্সেনিকের সাথে ছাঁকনিতে থাকা লোহার সাথে রাসায়নিক বন্ড গঠন করে। এই ছাঁকনিটির ভর প্রায় ২০ পাউন্ড। এছাড়াও সোনো ফিল্টারে কাঠকয়লা, বালি ও ইটের খোয়া ব্যবহার করা হয়।

স্বীকৃতি ও পুরস্কার
-------------------

অধ্যাপক হুসসাম তাঁর অবদানের স্বীকৃতি স্বরূপ বেশ কয়েকটি জাতীয় ও আন্তর্জাতিক পুরস্কার লাভ করেন। ন্যাশনাল একাডেমি অফ ইঞ্জিনিয়ারিং থেকে ২০০৭ সালে গ্রেইঙ্গার চ্যালেঞ্জ পুরস্কার পান। এই পুরস্কারের আর্থিক মুল্যমান প্রায় ১ মিলিয়ন মার্কিন ডলার। হুসসাম তাঁর পুরস্কারের প্রায় ৭০ শতাংশ দরিদ্র ও অভাবী জনগোষ্ঠীর মাঝে সোনো বিতরণের কাজে ব্যয় করার পরিকল্পনা করেন। সোনো ফিল্টার আবিষ্কারের জন্য ন্যাশনাল একাডেমি অফ ইঞ্জিনিয়ারিং পুরস্কার ছাড়াও আবুল হুসসাম আরও যেসব পুরস্কার লাভ করেন সেগুলো হল

* ২০০৭ সালে বাংলাদেশ আমেরিকান সোসাইটি ফর হিউম্যানিটি এ্যাওয়ার্ড।
* টাইম ম্যাগাজিনের, গ্লোবাল হিরোস অফ দি এনভায়রনমেন্ট ২০০৭ পুরস্কার।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৬ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৫।
2. ↑
3. ↑  "সংরক্ষণাগারভুক্ত অনুলিপি"। ২৭ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৫।
**বোরহান উদ্দিন** (জন্ম: ২৮ ফেব্রুয়ারি ১৯৫৭) বাংলাদেশ সুপ্রিম কোর্টের আপিল বিভাগের একজন বিচারক।

জীবনের প্রথমার্ধ
----------------

বোরহান উদ্দিন ১৯৫৭ সালের ২৮ ফেব্রুয়ারি জন্মগ্রহণ করেন। তিনি চট্টগ্রাম বিশ্ববিদ্যালয় থেকে আইন বিষয়ে স্নাতক সম্পন্ন করেছেন।

কর্মজীবন
--------

বোরহান উদ্দিন ১৯৮৫ সালের ৩ মার্চ জেলা আদালতের আইনজীবী হিসেবে কাজ শুরু করেন।

১৯৮৮ সালের ১৬ জুন বোরহান উদ্দিন হাইকোর্ট বিভাগের আইনজীবী হন।

২০০২ সালের ২৭ নভেম্বর, বোরহান উদ্দিন বাংলাদেশ সুপ্রিম কোর্টের আইনজীবী হন।

বোরহান উদ্দিন ২০০৮ সালের ১৬ নভেম্বর হাইকোর্ট বিভাগের অতিরিক্ত বিচারক এবং ২০১০ সালের ১১ নভেম্বর স্থায়ী বিচারক হিসাবে নিয়োগ পান।

২০১২ সালের ১৮ জুলাই, বোরহান উদ্দিন ও বিচারপতি মাহমুদুল হক আওয়ামী লীগ নেতা ও চট্টগ্রামের সাবেক মেয়র এবিএম মহিউদ্দিন চৌধুরীর বিরুদ্ধে দুর্নীতির অভিযোগ খারিজ করে দেন।

বোরহান উদ্দিন ও বিচারপতি কে এম কামরুল কাদের ২০১৩ সালের ১৭ এপ্রিল দৈনিক সংগ্রামের সম্পাদক আবুল আসাদকে বেআইনিভাবে দৈনিক আমার দেশ ছাপানোর অভিযোগের মামলায় জামিন দেন। ২০১৩ সালের নভেম্বরে, বোরহান উদ্দিন ও বিচারপতি কে. এম. কামরুল কাদের, বাংলাদেশ জাতীয়তাবাদী দলের পাঁচ সিনিয়র নেতাকে পুলিশের হেফাজতে পাঠান। ২০১৪ সালের ২৩ এপ্রিল, বোরহান উদ্দিন ও বিচারপতি কে এম কামরুল কাদের জিয়া এতিমখানা দুর্নীতি মামলায় অভিযোগ গঠনের আদেশ চ্যালেঞ্জ করে সাবেক প্রধানমন্ত্রী খালেদা জিয়ার করা একটি আবেদন খারিজ করে দেন।

বোরহান উদ্দিন ও বিচারপতি মোঃ মোস্তাফিজুর রহমান দুর্নীতি দমন কমিশনের জারি করা সমন চ্যালেঞ্জ করে বাংলাদেশ জাতীয়তাবাদী দলের রাজনীতিবিদ আমীর খসরু মাহমুদ চৌধুরীর দায়ের করা আবেদনের শুনানি করতে অস্বীকার করেন।

২০২২ সালের ৯ জানুয়ারী, বোরহান উদ্দিনকে বাংলাদেশ সুপ্রিম কোর্টের আপিল বিভাগে পদোন্নতি দেওয়া হয়।

তথ্যসূত্র
---------

1. ↑  "Appellate Division gets four more judges"। *Appellate Division gets four more judges | theindependentbd.com*। সংগ্রহের তারিখ ২০২২-০২-০৮।
2. 1 2  "Home : Supreme Court of Bangladesh"। *www.supremecourt.gov.bd*। ২০২১-১২-২৮ তারিখে মূল থেকে আর্কাইভ করা। সংগ্রহের তারিখ ২০২২-০২-০৮।
3. 1 2 3 4  "Home : Supreme Court of Bangladesh"। *www.supremecourt.gov.bd*। ২০২১-১২-২৮ তারিখে মূল থেকে আর্কাইভ করা। সংগ্রহের তারিখ ২০২২-০২-০৮। "Home : Supreme Court of Bangladesh"  ওয়েব্যাক মেশিনে আর্কাইভকৃত ২৮ ডিসেম্বর ২০২১ তারিখে. *www.supremecourt.gov.bd*. Retrieved 2022-02-08.
4. ↑  Staff Correspondent (২০১২-০৭-১৮)। "HC throws away charges against former CCC mayor"। *The Daily Star* (ইংরেজি ভাষায়)। সংগ্রহের তারিখ ২০২২-০২-০৮।
5. ↑  Report, Star Online (২০১৩-০৪-১৭)। "Sangram editor gets HC bail"। *The Daily Star* (ইংরেজি ভাষায়)। সংগ্রহের তারিখ ২০২২-০২-০৮।
6. ↑  "HC stays 5 BNP leaders' remand"। *The Daily Star* (ইংরেজি ভাষায়)। ২০১৩-১১-১৭। সংগ্রহের তারিখ ২০২২-০২-০৮।
7. ↑  Report, Star Online (২০১৪-০৪-২৩)। "Khaleda plea challenging indictments rejected"। *The Daily Star* (ইংরেজি ভাষায়)। সংগ্রহের তারিখ ২০২২-০২-০৮।
8. ↑  Staff Correspondent (২০১৮-০৯-০৬)। "HC refuses to hear Amir Khasru's petition"। *The Daily Star* (ইংরেজি ভাষায়)। সংগ্রহের তারিখ ২০২২-০২-০৮।
9. ↑  "Four judges promoted to Supreme Court's Appellate Division"। *bdnews24.com*। সংগ্রহের তারিখ ২০২২-০২-০৮।
**শামীম কায়সার লিংকন** বাংলাদেশ জাতীয়তাবাদী দলের একজন রাজনীতিবিদ এবং গাইবান্ধা-৪ (গোবিন্দগঞ্জ) আসনের সাবেক সাংসদ। তিনি ২০০৬ সালের উপনির্বাচনে সংসদ সদস্য নির্বাচিত হয়েছিলেন।

জন্ম ও প্রাথমিক জীবন
--------------------

শামীম কায়সার লিংকন ২৩ ফেব্রুয়ারি ১৯৮০ সালে গাইবান্ধা জেলার গোবিন্দগঞ্জ উপজেলায় জন্মগ্রহণ করেন। তার পিতা মৃত আবদুল মোত্তালিব আকন্দ মাতা মৃত আফরোজা আনার বিলকিস।

শিক্ষা জীবন
-----------

শামীম কায়সার লিংকন মতিঝিল আইডিয়াল স্কুল এন্ড কলেজ থেকে এসএসসি পাশ করেন ১৯৯৫ সালে। তিনি ১৯৯৭ সালে ঢাকা কলেজ থেকে এইচএসসি এবং শ্রেষ্ঠ বেসরকারি বিশ্ববিদ্যালয় নর্থ সাউথ থেকে ২০০৩ সালে বিবিএ সম্পন্ন করেন। তিনি ম্যালয়েশিয়ার আইআইএফ থেকে আইসিটিতে মাস্টার্স সম্পন্ন করার পর এনআইআইটি থেকে ২০০০ সালে দুই বছর মেয়ার্দী নেটওয়ার্ক ফাইন্যান্স এন্ড এমআইএসে ডিপ্লোমা ডিগ্রী অর্জন করেন।

রাজনৈতিক ও কর্মজীবন
-------------------

পেশায় ব্যবসায়ী শামীম কায়সার লিংকন এমবিএ অধ্যয়নরত অবস্থায় পিতার মৃত্যুর পর ২০০৬ সালে উপনির্বাচনে গাইবান্ধা-৪ (গোবিন্দগঞ্জ) আসন থেকে জাতীয় সংসদ সদস্য নির্বাচিত হন। তিনি গোবিন্দগঞ্জ উপজেলা বিএনপির নির্বাহী কমিটির সদস্য। ২০০৮ সালের নির্বাচনে স্বতন্ত্র প্রার্থী হয়ে ও ২০১৮ সালের নির্বাচনে বাংলাদেশ জাতীয়তাবাদী দলের (বিএনপি) প্রার্থী হিসেবে নির্বাচনে অংশগ্রহণ করে পরাজিত হন তিনি।

আরও দেখুন
---------

* অষ্টম জাতীয় সংসদ সদস্যদের তালিকা

তথ্যসূত্র
---------

1. ↑  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "4-party alliance candidate Kaiser elected in Gaibandha-4 by-polls"। *bdnews24.com*। ২০১৯-১০-১৭ তারিখে মূল থেকে আর্কাইভ করা। সংগ্রহের তারিখ ২০১৯-১১-২০।
3. ↑  "All set for Gaibandha-4 by-polls May 9"। *bdnews24.com*। সংগ্রহের তারিখ ২০১৯-১১-২০।

বহিঃসংযোগ
---------

* অষ্টম জাতীয় সংসদ সদস্যদের তালিকা (২০০১) –জাতীয় সংসদ
**সামহোয়্যার ইন ব্লগ** (যা ***সামু*** নামেও পরিচিত) একটি বাংলা ব্লগ সাইট। ব্লগটির স্লোগান হচ্ছে *"বাঁধ ভাঙার আওয়াজ"*। এটি বাংলা ভাষায় প্রতিষ্ঠিত প্রথম পাবলিক ব্লগ, যা ২০০৫ সালে প্রতিষ্ঠিত হয়েছিল। এবং বিশ্বে বাংলা ভাষী মানুষদের সর্ববৃহৎ ব্লগিং সাইট। ব্লগ সাইটে নিবন্ধিতদের জন্য এটি বিনামূল্যে পোস্ট করার সুযোগ প্রদান করে; তবে যারা শুধুমাত্র পড়তে চায় তাদের জন্য নিবন্ধন বাধ্যতামূলক নয়। কেবল কোনো পোস্টে মন্তব্য করতে অথবা কোনো কিছু পোস্ট করতে চাইলে নিবন্ধন করতে হয়।

প্রতিষ্ঠাতা
-----------

সৈয়দা গুলসান ফেরদৌস জানা এবং তার স্বামী আরিল্ড ক্লোক্কেরহৌগ এই ব্লগের প্রতিষ্ঠাতা এই সাইটের সম্পাদনার দায়িত্বেও তারা রয়েছেন। সাইটের প্রোগ্রামার হাসিন হায়দার সর্বপ্রথম ইংরেজি কিবোর্ড ব্যবহার করে বাংলা লিখার জন্য একটি ফোনেটিক স্ক্রিপ্ট লেখেন।

পরিসংখ্যান
----------

১৫ নভেম্বর ২০১৭ পর্যন্ত নিবন্ধিত সদস্য সংখ্যা ২,১৭,০৯১ জন। প্রতিদিন গড়ে ৫৫০০০ থেকে ৬৫ হাজার পাতা দর্শন করেন ৫০ থেকে ৬০ হাজার ব্যবহারকারী। মোবাইল থেকে ৪৫ থেকে ৫০ হাজার ব্যবহারকারী প্রতিদিন ব্লগ ব্যবহার করেন সামহ্যোয়ার ইন ব্লগের ভিজিটরদের মধ্যে ৮২% বাংলাদেশ থেকে, ১০% পশ্চিমবঙ্গ থেকে এবং বাকি ৮% পৃথিবীর ১৭০টির অধিক দেশের বাসিন্দা।

কার্যক্রম
---------

১৯ ডিসেম্বর বাংলা ব্লগার দিবস পালন করা হয়।

পুরস্কার
--------

* রেড হেরিং পুরস্কার (২০১০)

নিয়ম প্রয়োগ
-------------

এই সাইটের ব্লগারদের জন্য, চার ধরনের নিয়ম প্রয়োগ অবস্থা বিদ্যমান। তারা অবরুদ্ধ(ব্লক), নজরে রাখা, নিরাপদ ও সাধারণ। এই ব্লগের নিয়ম রক্ষাকারীরা *মডু*(ইংরেজি মডারেটর থেকে) নামেও পরিচিত। লেখা প্রকাশ সম্পূর্ণরূপে নিয়ন্ত্রিত হয় নিয়ম রক্ষাকারী এবং প্রশাসকদের দ্বারা।

আরো দেখুন
---------

* বাংলাদেশ টেলিযোগাযোগ নিয়ন্ত্রণ কমিশন

তথ্যসূত্র
---------

1. ↑  "somewhereinblog.net Site Info" (ইংরেজি ভাষায়)। আলেক্সা ইন্টারনেট। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৭।
2. 1 2  নাসের, মোহাম্মদ মোর্শেদ। "বাঁধ ভাঙার গল্পকার"। *দৈনিক ইত্তেফাক*। ২৮ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৭।

বহিঃসংযোগ
---------

* প্রাতিষ্ঠানিক ওয়েবসাইট
**দ্বিপাক্ষিকতা** বা **দ্বিপাক্ষিক সম্পর্ক** বলতে দুটি সার্বভৌম রাষ্ট্রের মধ্যকার রাজনৈতিক, অর্থনৈতিক এবং সাংস্কৃতিক সম্পর্ক পরিচালনা করা বোঝায়। একপাক্ষিকতা বা বহুপাক্ষিকতা যেখানে যথাক্রমে এক দেশ কিংবা বহুদেশ নিয়ে কাজ করে, দ্বিপাক্ষিকতা সেখানে দুটি দেশ নিয়ে কাজ করে। যখন দুটি রাষ্ট্র একে অপরকে সার্বভৌম রাষ্ট্র হিসেবে স্বীকৃতি দেয় এবং কূটনৈতিক সম্পর্ক উন্নয়ন করতে চায়, তখন তারা আলোচনা ও সহযোগিতা এগিয়ে নিয়ে যাবার জন্য কূটনৈতিক প্রতিনিধি আদান-প্রদান করে। এটি দুটি রাষ্ট্র কর্তৃক গৃহীত চুক্তি, যা পারস্পরিক সম্মতির মাধ্যমে গঠিত হয়।

দুটি রাষ্ট্রের মধ্যে স্বাক্ষরিত অর্থনৈতিক চুক্তি, যেমন মুক্ত বাণিজ্য চুক্তি (ফ্রী ট্রেড এগ্রিমেন্টস বা এফটিএ) কিংবা বৈদেশিক প্রত্যক্ষ বিনিয়োগ (ফরেইন ডিরেক্ট ইনভেস্টমেন্ট বা এফডিআই) প্রভৃতি হল দ্বিপাক্ষিকতার সাধারণ উদাহরণ। যেহেতু অধিকাংশ অর্থনৈতিক চুক্তি রাষ্ট্রদ্বয়ের নির্দিষ্ট বৈশিষ্ট্যের দিকে খেয়াল রেখেই তৈরি করা হয়, সেহেতু প্রতি ক্ষেত্রেই নির্দিষ্ট কিছু পার্থক্য বিদ্যমান থাকে। এ কারণে দ্বিপাক্ষিকতার মাধ্যমে চুক্তিভুক্ত রাষ্ট্র অধিক উপযোগী সুবিধা লাভ করে থাকে। এ ক্ষেত্রে বহুপাক্ষিক কৌশলের চেয়ে লেনদেনের খাতে অধিক ব্যয় হয়ে থাকে, তবুও সার্বিকভাবে দ্বিপাক্ষিকতা লাভজনক। দ্বিপাক্ষিক কৌশলে উভয় পক্ষই মধ্যস্থতার মাধ্যমে নতুন চুক্তি করে থাকে। যখন উভয়ের জন্যই লেনদেনে ব্যয় কম হয় এবং অর্থনীতির ভাষায় উৎপাদক উদ্বৃত্তি থাকে, তখনই চুক্তি সম্পাদিত হয়। অনেক ক্ষেত্রে বৃহত্তর লাভের উদ্দেশ্যে আপাতভাবে অলাভজনক চুক্তিও সম্পাদিত হয়ে থাকে।

এর মাধ্যমে প্রভাবশালী রাষ্ট্র, ক্ষুদ্র রাষ্ট্রের উপর প্রভাব বিস্তার করতে পারে। কারণ দ্বিপাক্ষিক চুক্তি সম্পাদনার মাধ্যমে রাষ্ট্রের প্রভাব বৃদ্ধি পেয়ে থাকে।

ইতিহাস
------

দ্বিপাক্ষিক সম্পর্ক আর বহুদেশীয় সম্পর্ক নিয়ে দীর্ঘদিন বিতর্ক হয়েছে। প্রথম বিশ্বযুদ্ধের পর রাজনীতিবিদেরা যুদ্ধপূর্ব দ্বিপাক্ষিক চুক্তির ফলেই এ যুদ্ধ অনিবার্য হয়ে পড়ে বলে মনে করেন এবং ফলে দ্বিপাক্ষিক সম্পর্ককে নেতিবাচক হিসেবে মনে করা হয়। এর ফলে বহুদেশীয় লীগ অব ন্যাশনস গঠিত হয়, যা ২৬ বছর পরেই ভূমিকাহীন হিসেবে প্রমাণিত হয়।

তীব্র মন্দার পরও দ্বিপাক্ষিক বাণিজ্য চুক্তির বিরুদ্ধে কথা ওঠে। কারণ তখন মনে করা হয় যে এ ধরনের চুক্তি তারিফ বৃদ্ধি চক্র সৃষ্টিতে প্রধান ভূমিকা পালন করেছিল, যার ফলাফল হিসেবেই অর্থনীতির এরূপ নিম্নাগমন ঘটে। দ্বিতীয় বিশ্বযুদ্ধের পর পশ্চিমাবিশ্ব জেনারেল এগ্রিমেন্ট অন তারিফস অ্যান্ড ট্রেড (গ্যাট বা জিএটিটি) এর মত বহুদেশীয় চুক্তির দিকে সরে আসে।

জাতিসংঘ, ওয়ার্ল্ড ট্রেড অর্গানাইজেশন প্রভৃতি উচ্চপর্যায়ের আধুনিক বহুদেশীয় সংস্থা থাকা সত্ত্বেও বর্তমানে অধিকাংশ কূটনীতি দ্বিপাক্ষিক পর্যায়েই হয়ে থাকে। দ্বিপাক্ষিকতার মধ্যে কিছুটা নমনীয়তা এবং আপস-নির্ভর ব্যবস্থা থাকে; যা বহুদেশীয় ব্যবস্থায় অনুপস্থিত। অধিকন্তু ক্ষমতা, সম্পদ, অর্থ, রণসজ্জা এবং প্রযুক্তির মত বেশকিছু খাতে অসমতার কারণে শক্তিধর রাষ্ট্রগুলো অধিক সুবিধা ভোগ করে থাকে দ্বিপাক্ষিক সম্পর্কের মাধ্যমে; যেখানে বহুদেশীয় সম্পর্কের ক্ষেত্রে অনেক ক্ষেত্রেই দেখা যায় কূটনীতির বহুমাত্রিক ঐক্য এবং এক্ষেত্রে এক রাষ্ট্র-এক ভোট নীতি প্রযুক্ত হয়।

আরও দেখুন
---------

* দ্বিপাক্ষিক বাণিজ্য
* দ্বিপাক্ষিক চুক্তি
* দ্বিপাক্ষিক মুক্ত বাণিজ্য চুক্তির তালিকা

তথ্যসূত্র
---------

1. ↑  Thompson, Alexander। "Multilateralism, Bilateralism and Regime Design" (পিডিএফ)। *রাষ্ট্রবিজ্ঞান বিভাগ, ওহাইও স্টেট ইউনিভার্সিটি*। সংগ্রহের তারিখ ২৩ সেপ্টেম্বর ২০১৩।

বহিঃসংযোগ
---------


উইকিঅভিধানে ***দ্বিপাক্ষিক সম্পর্ক*** শব্দটি খুঁজুন।
লংলা পাহাড় হচ্ছে বৃহত্তর সিলেটের সর্বোচ্চ বিন্দু বা চূড়া। এমনকি এটি বাংলাদেশের উত্তর অংশেরও সর্বোচ্চ বিন্দু। আজগরাবাদ চা বাগান থেকে এটি মাত্র ৪ কিলোমিটার দূরে অবস্থিত। এমনকি মৌলভীবাজারের জুরী উপজেলার রাজকি চা বাগান থেকেও এটি দেখা যায়। আকাশ পরিস্কার থাকলে এটি ২৫ মেইল দূর থেকেও দৃশ্যমান হয়।

অবস্থান
-------

মৌলভীবাজার জেলার কুলাউড়া উপজেলার রবির বাজারের নিকটে অবস্থিত এই স্থানটি আজগরাবাদ টি স্টেট থেকে মাত্র ৩-৪ ঘণ্টা হেঁটে যাওয়ার পথ। জুড়ী উপজেলার ফুলতলা বাজারের কাছে অবস্থিত রাজকি টি স্টেট থেকেও কালা পাহাড়ের চূড়ায় আরোহণ কর যায়। সমুদ্র পৃষ্ঠ থেকে লংলা পাহাড়ের উচ্চতা ১,১০০ ফুট।

পরিচিতি
-------

লংলা পাহাড়ের পর্বতশ্রেণীকে স্থানীয় ভাষায় লংলা পাহাড়শ্রেণী নামে ডাকা হয়। 'লংলা পাহাড়' হচ্ছে সর্বোচ্চ চূড়ার স্থানীয় নাম। বাংলাদেশ জিওগ্রাফিক সোসাইটির মতে, এই পাহাড়টি 'হারারগঞ্জ পাহাড়' নামেও পরিচিত। দেশের উত্তর পূর্বাঞ্চলীয় এলাকায় অবস্থান করা এই পাহাড়ের ৬০% বাংলাদেশে পড়েছে এবং বাকি অংশ ভারতের উত্তর ত্রিপুরায় অবস্থিত। ত্রিপুরায় এই পাহাড়টির বাকি অংশ রঘুনন্দন পাহাড় নামে পরিচিত। ভারতের বিখ্যাত প্রাচীন প্রত্নতাত্ত্বিক ধর্মীয় স্থান, ঊনকোটি এই পাহাড়টির পাদদেশে অবস্থিত। শরৎকালে আকাশ পরিষ্কার হলে, কালা পাহাড়ের সর্বোচ্চ বিন্দু থেকে হাকালুকি হাওরয়ের (বাংলাদেশের বৃহত্তম হাওর) নীল পানি দেখা যায়। এই পাহাড় সংলগ্ন কিছু খাসিয়া স্থাপনা রয়েছে, যেমন- নুনছরা পুঞ্জি,পানাইছরা পুঞ্জি,পুটিছরা পুঞ্জি এবং বাইগঞ্ছরা পুঞ্জি। খাসিয়া ভাষায় 'গ্রামকে' 'পুঞ্জি' বলা হয়।

আরো দেখুন
---------

* বাংলাদেশের ভূগোল
* বাংলাদেশের পর্বতসমূহের তালিকা

তথ্যসূত্র
---------

1. 1 2
2. ↑  "রোমাঞ্চকর কালা পাহাড়"। এনটিভি। জুলাই ৬, ২০১৯। সংগ্রহের তারিখ অক্টোবর ১৭, ২০২১।
3. ↑  "সিলেটের সর্বোচ্চ বিন্দু কালা পাহাড়ের গল্প"। porjotonlipi। জুলাই ৩১, ২০১৭। এপ্রিল ১৫, ২০১৮ তারিখে মূল থেকে আর্কাইভ করা। সংগ্রহের তারিখ ডিসেম্বর ১৯, ২০১৭।
4. ↑  "কালাপাহাড়ের পথে"। সমকাল। মে ১১, ২০১৬। ডিসেম্বর ২৯, ২০১৬ তারিখে মূল থেকে আর্কাইভ করা। সংগ্রহের তারিখ ডিসেম্বর ২০, ২০১৭।
5. 1 2 3  "সিলেটের কালাপাহাড়"। সমকাল। সেপ্টেম্বর ২৭, ২০১৮। সংগ্রহের তারিখ জানুয়ারি ২৪, ২০১৯।
6. ↑  "রোমাঞ্চকর কালা পাহাড় ভ্রমণ"। জাগো নিউজ। এপ্রিল ৮, ২০১৯। সংগ্রহের তারিখ অক্টোবর ১৭, ২০২১।
ভারতের কলকাতায় গাঁজা সেবন করছেন এক ব্যক্তি
**গাঁজা ধূমপান** হল গাঁজার ফুল, পাতা বা নির্যাস গরম করে এবং প্রধান সাইকোঅ্যাকটিভ রাসায়নিক Δ9 - টেট্রাহাইড্রোকানাবিনল (টিএইচসি) নির্গত করা ধোঁয়া বা বাষ্পের নিঃশ্বাস নেওয়া, যা রক্ত প্রবাহে শোষিত হয়। ফুসফুস প্রত্নতাত্ত্বিক প্রমাণ ইঙ্গিত করে যে উচ্চ মাত্রার টিএইচসি সহ গাঁজা কমপক্ষে ২,৫০০ বছর আগে ধূমপান করা হয়েছিল। 

ধূমপান এবং বাষ্পীভূত করে গ্রহন করার পাশাপাশি, গাঁজা ও এর সক্রিয় ক্যানাবিনোয়েডগুলি ভোজন করা যেতে পারে, জিহ্বার নীচে রাখা যেতে পারে বা ত্বকে প্রয়োগ করা যেতে পারে। ধূমপান এবং বাষ্পীভূত গাঁজার জৈব উপলভ্যতার বৈশিষ্ট্য এবং প্রভাবগুলি আরও দ্রুত এবং অনুমানযোগ্য প্রভাবের ক্ষেত্রে অন্যান্য গাঁজা সেবন পদ্ধতির থেকে আলাদা।

আরও দেখুন
---------

* গাঁজা
* গাঁজা সেবন
* বৈদ্যুতিন সিগারেট
* হাশিশ
* তামাক ধূমপান
* গাঁজার বৈধতা

তথ্যসূত্র
---------

1. ↑  "Earliest evidence for cannabis smoking discovered in ancient tombs"। *Culture & History*। ১২ জুন ২০১৯। ১৩ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৯।
2. ↑  *Cannabis (Marijuana) Vault : Effects*, Erowid.org, ১৭ এপ্রিল ২০১১ তারিখে মূল থেকে আর্কাইভ করা, সংগ্রহের তারিখ ২৩ ফেব্রুয়ারি ২০১১ উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* উইকিমিডিয়া কমন্সে গাঁজার ধূমপান সম্পর্কিত মিডিয়া দেখুন।
**তুলসী** (ইংরেজি: **holy basil**, বা **tulasī**) (বৈজ্ঞানিক নাম: ***Ocimum Sanctum***) একটি ঔষধিগাছ। তুলসী অর্থ যার তুলনা নেই। তুলসী গাছ লামিয়াসি পরিবারের অন্তর্গত একটি সুগন্ধী উদ্ভিদ। হিন্দু সম্প্রদায়ের কাছে এটি একটি পবিত্র উদ্ভিদ হিসাবে সমাদৃত। ব্রহ্মবৈবর্তপুরাণে তুলসীকে 'সীতাস্বরূপা', স্কন্দপুরাণে 'লক্ষীস্বরূপা', চর্কসংহিতায় 'বিষ্ণুপ্রিয়া', ঋকবেদে 'কল্যাণী' বলে আখ্যায়িত করা হয়েছে।

সাধারণ পরিচিতি ও বিবরণ
----------------------

একটি একক তুলসী ফুল (বিবর্ধিত চিত্র)
তুলসী একটি ঘন শাখা প্রশাখা বিশিষ্ট ২/৩ ফুট উঁচু একটি চিরহরিৎ গুল্ম। এর মূল কাণ্ড কাষ্ঠল, পাতা ২-৪ সেন্টিমিটার লম্বা হয়। পাতার কিনারা খাঁজকাটা, শাখাপ্রশাখার অগ্রভাগ হতে ৫টি পুষ্পদণ্ড বের হয় ও প্রতিটি পুষ্পদণ্ডের চারদিকে ছাতার আকৃতির মত ১০-২০ টি স্তরে ফুল থাকে। প্রতিটি স্তরে ৬টি করে ছোট ফুল ফোটে। এর পাতা, ফুল ও ফলের একটি ঝাঁঝালো গন্ধ আছে। তুলসী গাছ পরিবেশে প্রচুর পরিমানে অক্সিজেন সরবরাহ করে, একারণে একে 'অক্সিজেনের ভাণ্ডার' বলা হয়।

প্রাপ্তিস্থান
-------------

বাংলাদেশ ও ভারতের প্রায় সর্বত্র তুলসী দেখা যায়। হিন্দুধর্মে তুলসীকে দেবীরূপে পূজা করা হয়, তাই হিন্দুবাড়িতে এটি বেশি দেখা যায়। ভারতে তুলসী বাণিজ্যিকভাবে চাষ হয়। বাংলাদেশে বাণিজ্যিকভাবে চাষ না হলেও ঔষধি উদ্ভিদ হিসেবে এবং ভেষজ চিকিৎসায় এর ব্যাপক ব্যবহার রয়েছে। জুলাই, আগস্ট বা নভেম্বর, ডিসেম্বর মাসে এতে মঞ্জরী দেখা দেয়। সমতলভূমি থেকে শুরু করে হিমালয়ের পাদদেশে প্রায় ৬০০০ ফুট উচ্চতা পর্যন্ত এদের জন্মাতে দেখা যায়।

ব্যবহার
-------

তুলসী গাছের নানা ঔষধি ব্যবহার রয়েছে। প্রাচীনকাল থেকে সর্দি, কাশি, ঠাণ্ডা লাগা ইত্যাদি নানা সমস্যায় তুলসী ব্যবহৃত হয়ে আসছে। ঠাণ্ডা ও সর্দিজনিত যেকোনো সমস্যায় তুলসী রস ও মধু একত্রে খেলে ভালো ফল পাওয়া যায়। এ গাছের রস কৃমি ও বায়ুনাশক। ঔষধ হিসাবে এই গাছের ব্যবহার্য অংশ হলো এর রস, পাতা এবং বীজ। আয়ুর্বেদ ও ভেষজ চিকিৎসায় তুলসীর ব্যাপক ব্যবহার বয়েছে, বিশেষত ভারতীয় উপমহাদেশে।

ভারতে যে **চার প্রকার** তুলসী গাছ দেখা যায় সেগুলি হলো:

1. বাবুই তুলসী,
2. রামতুলসী,
3. কৃষ্ণ-তুলসী, ও
4. শ্বেত তুলসী।

চিত্রশালা
---------

* O. tenuiflorum in India*O. tenuiflorum* in India
* Tulsi*Tulsi*
* Tulsi leaf*Tulsi leaf*
* An altar with Tulsi plant for daily worship in a courtyard in India*An altar with Tulsi plant for daily worship in a courtyard in India*
* Prayer beads made from Tulsi wood*Prayer beads made from Tulsi wood*
* Tulsi plant in front of the Kantanagar Temple of Bangladesh*Tulsi plant in front of the Kantanagar Temple of Bangladesh*
* Flower of Tulsi in Nepal*Flower of Tulsi in Nepal*
* A Tulsi plant in India*A Tulsi plant in India*
* Tulsi plant on roof*Tulsi plant on roof*
* Flower of Tulsi*Flower of Tulsi*

আরো দেখুন
---------

* কালমেঘ
* সর্পগন্ধা
* ভৃঙ্গরাজ
* হেলেঞ্চা
* আদা
* কুলেখাঁড়া
* থানকুনি

তথ্যসূত্র
---------

1. ↑  "The Plant List: A Working List of All Plant Species"। ১৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৫।
2. 1 2  "ঔষধী গাছ"। ১৯ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৭ মে ২০১৪।
3. ↑  ঔষধি উদ্ভিদ তুলসী

বহিঃসংযোগ
---------


উইকিমিডিয়া কমন্সে **তুলসী** সংক্রান্ত মিডিয়া রয়েছে।
**জর্জ প্যাকার বেরি** (২৯ ডিসেম্বর ১৮৯৮ - ৫ অক্টোবর ১৯৮৬) একজন মার্কিন চিকিৎসক এবং চিকিৎসা শিক্ষাবিদ ছিলেন। তিনি ষোল বছর হার্ভার্ড মেডিকেল স্কুলের ডিন হিসেবে দায়িত্ব পালন করেন এবং সেই প্রতিষ্ঠানের চিকিৎসা শিক্ষা কার্যক্রমকে ব্যাপকভাবে আধুনিকীকরণের কৃতিত্ব তার।

প্রাথমিক জীবন এবং শিক্ষা
------------------------

ট্রয়, নিউইয়র্কের বাসিন্দা, বেরি ১৮৯৮ সালে জর্জ টাইটাস বেরি এবং তার স্ত্রী ক্যারি ইলেক্টা প্যাকারের কাছে জন্মগ্রহণ করেছিলেন। তিনি পেনসিলভানিয়ার পটসটাউনের একটি বোর্ডিং স্কুল দ্য হিল স্কুলে পড়াশোনা করেছেন।   ১৯২৫ সালে জনস হপকিন্স স্কুল অফ মেডিসিন থেকে এমডির সাথে স্নাতক হওয়ার আগে তিনি ১৯২১ সালে প্রিন্সটন বিশ্ববিদ্যালয়ে তার স্নাতক শিক্ষা শেষ করেন। তিনি পাগলদের জন্য কানেকটিকাট স্টেট হাসপাতালে তার ইন্টার্নশিপ সম্পন্ন করেন  এবং জনস হপকিন্স হাসপাতাল তার আবাসস্থল।

ব্যক্তিগত জীবন
--------------

বেরি দুবার বিয়ে করেছিলেন। তিনি ১৯২৩ সালে তার প্রথম স্ত্রী এলিজাবেথ এল'এস্ট্রেঞ্জ ডানকানকে বিয়ে করেছিলেন, কিন্তু তিনি তিন বছর পরে হামের জটিলতায় মারা যান। তিনি ১৯৬৯ সালে মারিয়ানা উইলকিনসনকে বিয়ে করেন।

বেরি ৮৭ বছর বয়সে নিউ জার্সির প্রিন্সটনে মারা যান।

তথ্যসূত্র
---------

1. 1 2 3  Altman, Lawrence K. "George P. Berry, 87, Is Dead; Bacteriologist and Educator", New York Times
2. ↑  Ohles, Frederick, Ohles, Shirley G. Ohles, Shirley M. and Ramsay, John G. "Biographical Dictionary of Modern American Educators", pg. 26
3. ↑  "George P. Berry, M.D.", American Association of Immunologists
**পন্ডিত গুরুদত্ত বিদ্যার্থী** (২৯ এপ্রিল ১৮৬৪ - ১৯ মার্চ ১৮৯০) একজন সমাজকর্মী, শিক্ষাবিদ এবং আর্য সমাজের অন্যতম প্রধান নেতা। গুরুদত্ত সংস্কৃতে ঘন্টার পর ঘন্টা বক্তৃতা করতে পারতেন, এটি একটি কৃতিত্ব যা তাকে 'পন্ডিত' উপাধিতে ভূষিত করেছিল। তিনি তার নম্রতায় নিজেকে সর্বদা একজন বিদ্যার্থী (একজন ছাত্র) হিসেবে পরিচয় দিয়েছেন। তিনি মাত্র ২৬ বছর বয়সে যক্ষ্মা রোগে মৃত্যুবরণ করেন।

জন্ম
----

বিদ্যার্থী ১৮৬৪ সালের ২৯শে এপ্রিল পাকিস্তানের পাঞ্জাব প্রদেশের মুলতান শহরের বিখ্যাত সারদানা পরিবারে জন্মগ্রহণ করেন।

প্রাথমিক শিক্ষা
---------------

পণ্ডিত তার পিতা লালা রাম কৃষ্ণের কাছে ফার্সি ভাষা শিখেছিলেন । তিনি ভারতের অন্যতম প্রাচীন ভাষা সংস্কৃতের প্রতিও অনুরাগী ছিলেন এবং গুরুদত্ত বিদ্যার্থী, যিনি একই শহরে তাঁর প্রাথমিক শিক্ষা লাভ করেছিলেন।

### বহুভাষাবাদ

তিনি অল্প বয়সেই উর্দু ও ইংরেজি পণ্ডিতদের অনেক বই পড়েছিলেন। আর্যসমাসমের সংস্কৃত ক্লাসের একজন সদস্য, তিনি সংস্কৃতে দীর্ঘ স্থায়ী বক্তৃতা দেওয়ার ক্ষমতা অর্জন করেছিলেন। বিদ্যার্থী, যিনি উর্দু কবিতা লিখতে খুব আগ্রহী ছিলেন, ইংরেজিতেও তাঁর অসাধারণ দক্ষতা ছিল।

কলেজ জীবন
---------

তিনি লাহোরের একই সরকারি কলেজে যোগ দেন যেখানে লালা হংসরাজ এবং লালা লাজপতি রায় অধ্যয়নরত ছিলেন।  তিনজনের মধ্যে ঘনিষ্ঠ বন্ধুত্ব গড়ে ওঠে। বিদ্যার্থী, যিনি বিজ্ঞানের প্রতি ঝোঁক ছিলেন, ঈশ্বরের প্রতি গভীর সন্দেহ ছিল কারণ তিনি সমস্ত কিছু বৈজ্ঞানিক ভিত্তিতে বিশ্লেষণ করেছিলেন।তিনি 1881 সালে আর্য সমাজে যোগ দেন । স্বামী দয়ানন্দ সরস্বতীর খুব ঘনিষ্ঠ এবং প্রিয় শিষ্য , গুরুদত্ত বিদ্যার্থী একটি "মুক্ত বিতর্ক সমিতি" শুরু করেছিলেন। তাত্ত্বিক আলোচনা হয়েছে। 1886 সালে বিজ্ঞানে M.A. স্নাতক. তিনি একটি সরকারি কলেজে অধ্যাপক হিসেবে কর্মরত ছিলেন।তিনি পাঞ্জাব রাজ্যে প্রথম ছাত্র হিসেবে পাস করেন ।

নতুন অবতার
----------

একজন মহান পণ্ডিত হিসাবে সমাদৃত হওয়া সত্ত্বেও, তিনি বিনয়ীভাবে নিজেকে 'বিদ্যার্থী' (ছাত্র) বলে অভিহিত করেছিলেন। 1883 সালে, তিনি স্বামী দয়ানন্দ সরস্বতীর যত্ন নিতে লাহোর থেকে প্রেরিত দুজনের একজন ছিলেন , যিনি তুষারপাতের শিকার হয়েছিলেন।  দয়ানন্দ সরস্বতীর মৃত্যুর পর, তিনি সেখান থেকে ফিরে আসেন এবং নতুন অবতারের মত আবির্ভূত হন। নিজে দয়ানন্দ হওয়ার উচ্চাকাঙ্খী, তিনি একজন প্রবল অন্বেষী হয়ে ওঠেন, তারপরে তাঁর সম্মানে 'দয়ানন্দ অ্যাংলো-বেদিক কলেজ' নামে একটি শিক্ষা প্রতিষ্ঠান প্রতিষ্ঠা করার সিদ্ধান্ত নেন এবং তহবিল সংগ্রহের প্রচেষ্টায় লালা লজপতি রায় এবং লালা হংসরাজের সাথে দেশজুড়ে ভ্রমণ করেন। এটি, অবশেষে ১৮৮৬ সালে শেষ হয়।লাহোরে ডিএভি স্কুল চালু হয়।

শিক্ষাগত সেবা
-------------

তিনি বৈদিক শিক্ষা , বৈদিক ঐতিহ্য ছড়িয়ে দেওয়ার উদ্যোগ এবং সামাজিক সেবায় সক্রিয়ভাবে জড়িত ছিলেন। অক্সফোর্ড ইউনিভার্সিটির সংস্কৃত পাঠ্যসূচিতে তাঁর গ্রন্থ ' **এ টার্মিনোলজি অফ দ্য বেদাস ' অন্তর্ভুক্ত ছিল।**  ইংরেজিতে উপনিষদ লেখা ও অনুবাদ করার পাশাপাশি তিনি বেশ কিছু বইও লিখেছেন। তিনি আর্য সমাসের সকল সামাজিক সেবায় সক্রিয়ভাবে নিজেকে যুক্ত করতেন ।

মৃত্যু
------

তিনি জ্ঞান অন্বেষণে, তা প্রচারে এবং সমাজসেবামূলক কাজে নিয়োজিত ছিলেন, কিন্তু তিনি কখনও নিজের স্বাস্থ্যের প্রতি মনোযোগ দেননি। তার প্রতিভা এবং সামাজিক চিন্তাভাবনা দিয়ে অনেক বড় সাফল্য অর্জন করে, পণ্ডিত গুরুদত্ত বিদ্যার্থী ১৮৯০ সালে ২৬ বছর বয়সে যক্ষ্মা রোগে মারা যান।

তথ্যসূত্র
---------

1. ↑  "Pandit Gurudatta Vidyarthi"। *aryasamajhouston.org*। ২০২৩-০৪-২৬ তারিখে মূল থেকে আর্কাইভ করা। সংগ্রহের তারিখ ২০২৩-০৪-২৬।

বহিঃসংযোগ
---------


উইকিমিডিয়া কমন্সে **গুরুদত্ত বিদ্যার্থী** সংক্রান্ত মিডিয়া রয়েছে।
মডুলেটিং ওয়েভ (নীল) ক্যারিয়ার ওয়েভকে (লাল) মডুলেট করছে, যার ফলে পিএম সিগন্যাল (সবুজ) তৈরী হয়েছে। g (t) = π/2\*sin (2\*2πt+ π/2\*sin (3\*2πt))
**দশা মড্যুলেশন (পিএম)** এক ধরনের মডুলেশন যা বাহক তরঙ্গের দশার তাৎক্ষণিক পরিবর্তনকে প্রকাশ করে। ফ্রিকুয়েন্সি মড্যুলেশনের (এফএম) মতো দশা মড্যুলেশন অতটা ব্যবহৃত হয় না। কারণ হিসেবে বলা যায় এতে জটিল গ্রাহক যন্ত্রাংশ লাগে ও দ্ব্যর্থতাবোধক সমস্যা দেখা যেতে পারে মান নির্ণয়ে যেমন দশা +১৮০° থেকে -১৮০° পর্যন্ত পরিবর্তিত হতে পারে।[]

তত্ত্ব
------

দশা মডুলেশনের একটি উদাহরণ। উপরের চিত্র দেখাচ্ছে মডুলেটিং সংকেত বাহক সংকেতের ওপর পড়ছে এবং নিচে আমরা দেখি চূড়ান্ত চিত্র
ধরা যাক, যে সংকেতটি পাঠাতে হবে (মডুলেটিং সংকেত) তা হলো {\displaystyle m(t)} বাহক সংকেত হলোঃ

{\displaystyle c(t)=A\_{c}\sin \left(\omega \_{\mathrm {c} }t+\phi \_{\mathrm {c} }\right).}
এখন মডুলেটেড সংকেতটি হলোঃ

{\displaystyle y(t)=A\_{c}\sin \left(\omega \_{\mathrm {c} }t+m(t)+\phi \_{\mathrm {c} }\right).}
এখানে আমরা বুঝতে পারি যে কীভাবে দশার পরিবর্তন ঘটছে। এখানে বাহকের ফ্রিকুয়েন্সির পরিবর্তনও ঘটছে। তাই আমরা একে এক ধরনের ফ্রিকুয়েন্সি মড্যুলেশন বলতে পারি।
দশা মড্যুলেশনের তরঙ্গের মতো আচরণ ব্যাখা করা কঠিন, তবে আমরা গাণিতিকভাবে আমরা ২টি ব্যাপার দেখতে পাইঃ

* ছোট মানের সংকেতের জন্য দশা মড্যুলেশন অ্যামপ্লিট্যুড মড্যুলেশনের মতোই যেখানে বেইস ব্যান্ড ব্যান্ড উইডথ দ্বিগুণ হয়ে যায় দূর্ভাগ্যজনকভাবে ও খারাপ দক্ষতা দেখায়।
* বড় মানের সংকেতের জন্য দশা মড্যুলেশন অনেকটা ফ্রিকুয়েন্সি মড্যুলেশনের মতোই যার ব্যান্ড উইডথ হলোঃ

{\displaystyle 2\left(h+1\right)f\_{\mathrm {M} }},
যেখানে, {\displaystyle f\_{\mathrm {M} }=\omega \_{\mathrm {m} }/2\pi } এবং {\displaystyle h} হলো মড্যুলেশন সূচক। এটাকে পি এমের জন্য কারশনের নীতি বলে।

মড্যুলেশন সূচক
--------------

মড্যুলেশন সূচক হলো মডুলেটেড চলক কতটা তার মডুলেশন বিহীন স্তরে পরিবর্তিত হতে পারে তার পরিমাপ। এটা বাহক সংকেতের দশার সাথে সাথে পরিবর্তিত হয়।

{\displaystyle h\,=\Delta \theta \,},
\Delta \theta হলো শীর্ষ দশা পরিবর্তন।

আরও দেখুন
---------

* অ্যাংগল মড্যুলেশন
* অন্যান্য মড্যুলেশন কৌশলের একটি তালিকার জন্য মড্যুলেশন
* পোলার মড্যুলেশন
* ফেস সিফট কিয়িং
ইলেকট্রনিক ভাইব্রেটর: হিটাচি ম্যাজিক ওয়ান্ড
**ক্লিটোরাল কম্পক দণ্ড** বা **ক্লিটোরাল ভাইব্রেটর** হল ভাইব্রেটর যা একজন মহিলার ভগাঙ্কুরকে তার যৌন আনন্দ এবং রাগমোচনের জন্য বাহ্যিকভাবে উদ্দীপিত করার জন্য নকশা করা হয়েছে। এগুলি ভগাঙ্কুর ম্যাসেজ করার জন্য তৈরি করা যৌন খেলনা। এগুলো অনুপ্রবেশ করে না, যদিও কিছু ভাইব্রেটরের আকৃতি অনুপ্রবেশ এবং অতিরিক্ত যৌন আনন্দের জন্য অভ্যন্তরীণ কামোদ্দীপক জোনগুলিতে উদ্দীপনার অনুমতি দেয়। নকশা যাই হোক না কেন, ক্লিটোরাল ভাইব্রেটরের প্রধান কাজ হল বিভিন্ন গতি এবং তীব্রতায় কম্পন করা। ভাইব্রেটর সাধারণত ব্যাটারি দ্বারা চালিত হয় এবং এদের কিছু পানির নিচেও ব্যবহার করা যেতে পারে।

বিচক্ষণতা প্রায়শই একটি যৌন খেলনার জন্য একটি দরকারী বৈশিষ্ট্য, তাই প্রথম নজরে সাধারণ বস্তুর মতো দেখতে ক্লিটোরাল ভাইব্রেটরগুলি উপলব্ধ। ক্লিটোরাল ভাইব্রেটরগুলিকে লিপস্টিক, মোবাইল টেলিফোন, স্পঞ্জ এবং অন্যান্য অনেক দৈনন্দিন জিনিসের অনুরূপ নকশা করা হয়।

প্রকারভেদ
---------

 হ্যান্ডস-ফ্রি ব্যবহারের জন্য একটি ওয়ান্ড ভাইব্রেটর বেল্ট
বেশিরভাগ ভাইব্রেটর ক্লিটোরাল উদ্দীপনের জন্য ব্যবহার করা যেতে পারে, তবে কয়েকটি স্বতন্ত্র ধরনের ভাইব্রেটরও পাওয়া যায়।

**ম্যানুয়াল** ক্লিটোরাল ভাইব্রেটরগুলি বিভিন্ন ধরনের নকশায় আসে। কিছু ওয়ান্ড ভাইব্রেটর (যেমন হিটাচি ম্যাজিক ওয়ান্ড   এবং ডক্সি ) একটি লম্বা তারের দ্বারা একটি দেয়াল সকেট থেকে চালিত হয়,   এগুলিকে কিছুটা কম সুবিধাজনক এবং কম নিরাপদ ভেজা পরিবেশে। যাইহোক, তারা সাধারণত শক্তিশালী, আরো তীব্র উদ্দীপনা এবং ভাল স্থায়িত্ব প্রদান করে।  এছাড়াও ব্যাটারি চালিত ভাইব্রেটর রয়েছে, এগুলো ছোট যা আঙুলে পরা যায় এবং দম্পতিদের খেলার জন্য ব্যবহার করা যায়।

**হ্যান্ডস-ফ্রি** ক্লিটোরাল ভাইব্রেটরগুলি সাধারণত ছোট, কম শক্তিশালী ডিভাইস যা স্ট্র্যাপ বা জোতা দ্বারা জায়গায় রাখা হয়। সবচেয়ে সাধারণগুলি ছোট, ডিমের আকৃতির এবং একটি দীর্ঘ তার দ্বারা বহু-গতির ব্যাটারি প্যাকের সাথে সংযুক্ত। তারা দূর নিয়ন্ত্রিতও হতে পারে। বাটারফ্লাই স্ট্র্যাপ-অন, ভাইব্রেটিং প্যান্টি এবং কক রিং কয়েকটি হ্যান্ডস-ফ্রি ক্লিটোরাল ভাইব্রেটরের ধরন।

আরও দেখুন
---------

* পায়ু ভাইব্রেটর
* ক্লিটোরাল পাম্প
* জি স্পট ভাইব্রেটর
* হিটাচি ম্যাজিক ওয়ান্ড
* লাভ এগ
* র‍্যাবিট ভাইব্রেটর
* জলরোধী ভাইব্রেটর

তথ্যসূত্র
---------

1. 1 2 3  Trout, Christopher (২৮ আগস্ট ২০১৪)। "The 46-year-old sex toy Hitachi won't talk about"। *Engadget*। ২৭ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১৪।
2. ↑  Stuart, Laura Anne (১৯ এপ্রিল ২০১৩)। "The Rebirth of the Magic Wand"। *Express Milwaukee*। ২৩ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ৬ মে ২০১৩।
3. ↑  "Why the Doxy is the only sex toy you will ever need"। *Metro* (ইংরেজি ভাষায়)। ২০১৭-১২-২৭। সংগ্রহের তারিখ ২০১৮-০৫-১২।
4. ↑  Smith MD, Kevin C; Stephen L Comite MD (২০০৪)। "Vibration anesthesia: A noninvasive method of reducing discomfort prior to dermatologic procedures"। UC Davis; eScholarship University of California; California Digital Library: 1। ডিওআই:10.5070/D348Q9S83P। পিএমআইডি 15530291। সংগ্রহের তারিখ ২৪ সেপ্টেম্বর ২০১৪।
***কুয়েত টাইমস*** হল কুয়েতে প্রকাশিত একটি ইংরেজি ভাষার দৈনিক সংবাদপত্র। দৈনিকটি পারস্য উপসাগরীয় অঞ্চলের প্রথম ইংরেজি ভাষার কাগজ।

ইতিহাস এবং প্রোফাইল
-------------------

*কুয়েত টাইমস* ১৯৬১ সালে ইউসুফ সালেহ আলিয়ান প্রতিষ্ঠা করেছিলেন।  ৩৬ পাতার ব্রডশিটটি স্থানীয় ইভেন্ট এবং ব্যবসায়িক সংবাদ, স্থানীয়, আঞ্চলিক এবং আন্তর্জাতিক বিষয়ে সম্পাদকীয় এবং বিনোদন ও ক্রীড়া সম্পর্কিত সংবাদের উপর গভীরতর প্রতিবেদন সরবরাহ করে।

*কুয়েত টাইমস* আরো বিনামূল্যে ৮০ পাতার ট্যাবলয়েড প্রকাশ করে, যা দেশের মধ্যে প্রথম। *ফ্রাইডে টাইমস* স্থানীয় ভাষ্য, সংবাদ এবং বিশ্লেষণের পাশাপাশি বিনোদন, ক্রীড়া এবং বিস্তৃত বৈশিষ্ট্য সরবরাহ করে। ২০০১ সালে এই পত্রিকার প্রচার ছিল ২৮,০০০ অনুলিপি। 

*কুয়েত টাইমস-* এর একটি ভগিনী আরবি দৈনিক পত্রিকা *আলফাজের আলজাদীদ* প্রকাশিত হয়েছিল, যা কুয়েতের আগ্রাসনের পরে মাত্র দু'বছর প্রকাশিত হয়েছিল।

আরো দেখুন
---------

* কুয়েতের পত্রিকার তালিকা

তথ্যসূত্র
---------

1. ↑  "Company Overview of Kuwait Times Newspaper"। *Bloomberg Businessweek*। সংগ্রহের তারিখ ৩১ জুলাই ২০১৪।
2. ↑  Aarti Nagraj (২৬ মার্চ ২০১৩)। "Revealed: 10 Oldest Newspapers In The GCC"। *Gulf Business*। ১১ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৪।
3. ↑  "Kuwait Press"। *Press Reference*। সংগ্রহের তারিখ ১৫ সেপ্টেম্বর ২০১৩।
বাংলাদেশ কেবল ১৯৭১ সালে সৃষ্টি হলেও আজকের এই ভূমির সঙ্গে মধ্য প্রাচ্যের দৃঢ় সম্পর্ক রয়েছে। **মধ্য প্রাচ্যের** বাংলাদেশীরা বিশ্বব্যাপী বাংলাদেশী প্রবাসীর বৃহত্তম অংশ গঠন করে। বিদেশে ৩,৯৭৫,৫৫০ বাংলাদেশীর মধ্যে প্রায় ২,৮২০,০০০ মধ্যপ্রাচ্যের মধ্যে বাস করে, যা মধ্য প্রাচ্যের জনগণের ০.০৭৫%, তাদের প্রায় অর্ধেক সৌদি আরব এবং তাদের এক চতুর্থাংশ সংযুক্ত আরব আমিরাতে বাস করে। মধ্যপ্রাচ্যে আসা বাংলাদেশীরা মূলত অতিথি শ্রমিক বা দিনমজুর, ব্যবসায়ী। বাংলাদেশ সৌদি আরবের বৃহত্তম শ্রম সরবরাহকারী দেশগুলির মধ্যে একটি। ২০০৭ সালে বাংলাদেশী শ্রমিকরা সবচেয়ে বেশি ১.৫ মিলিয়ন গিয়েছিল, যা সৌদি আরবের ভিসা জারির ২৩.৫০ শতাংশ ছিল।

জীবন যাপনের অবস্থা
------------------

এই অঞ্চলে বাংলাদেশী নাগরিকরা একটি বৃহৎ সংখ্যালঘু এবং তাদেরকে কাফালা পদ্ধতির মাধ্যমে আনা হয়, যা কর্মসংস্থানভিত্তিক ভিসা সরবরাহ করে এবং শ্রমিকদের দীর্ঘমেয়াদে বসবাসের সুযোগ নিষিদ্ধ করে। অন্যান্য এশীয় প্রবাসীদের মতো, বাংলাদেশী নাগরিকরা এই অঞ্চলে প্রাথমিকভাবে তাদের পরিবারগুলিতে রেমিট্যান্স ফেরত পাঠাতে এবং তাদের হোস্ট সোসাইটির সাথে সাংস্কৃতিকভাবে সামান্য অংশীদার করার জন্য এই অঞ্চলে কাজ করার চেষ্টা করে। যদিও অনেকে হজ্জ পালনের উদ্দেশ্যে মক্কার সান্নিধ্যের দ্বারা অনুপ্রাণিত হয়েছেন তবুও বাংলাদেশ উপসাগরে কর্মরত বেশিরভাগ মুসলমান বৌদ্ধ ও হিন্দু ধর্মাবলম্বী এখানে বাধ্য হয়ে ইসলামের চর্চা করে। এর বিপরীতে তেল আবিষ্কার এবং সৌদি আরব তৈরির পর থেকে এই অঞ্চলটিতে ওয়াহাবিবাদের আধিপত্য রয়েছে।

মানবাধিকার সংস্থাগুলি উপসাগরীয় অঞ্চলে প্রবাসী শ্রমিকদের শ্রম ও মানবাধিকারের ব্যাপক লঙ্ঘনের বিষয়ে প্রতিবেদন করে চলেছে। প্রতিবেদনে অপব্যবহারের মধ্যে পাসপোর্ট বাজেয়াপ্তকরণ, চলাফেরার সীমাবদ্ধতা, অতিরিক্ত কাজের সময়, বিলম্বিত বা অনুপস্থিত বেতন পরিশোধ, উপ-সমান কাজ এবং জীবনযাত্রার পরিস্থিতি, পাশাপাশি তাদের নিয়োগকর্তারা শ্রমিকদের যৌন, শারীরিক এবং মানসিক নির্যাতনও অন্তর্ভুক্ত।

আরও দেখুন
---------

* সংযুক্ত আরব আমিরাতে বাংলাদেশীরা
* সৌদি আরবে বাংলাদেশী
* সৌদি আরবের জনসংখ্যা
* সংযুক্ত আরব আমিরাতের ডেমোগ্রাফিক্স
* কুয়েতের ডেমোগ্রাফিক্স
* ওমানের ডেমোগ্রাফিক্স
* কাতারের জনসংখ্যাতাত্ত্বিক
* বাহরাইনের ডেমোগ্রাফিক্স
* জর্ডানের ডেমোগ্রাফিক্স
* মিশরের ডেমোগ্রাফিক্স

তথ্যসূত্র
---------

1. ↑  Kakande, Y. "Where Are Our Passports?", *Migrant-Rights.Org*, 5 January 2016, available here; Migrant-Rights.Org, "Making Visible the Experiences of Migrant Domestic Workers in Saudi Arabia", 3 October 2014, available here; Gardner, A.; Pessoa, Silvia (২০১৩)। "A Portrait of Low-Income Migrants in Contemporary Qatar": 10–11। ডিওআই:10.1080/21534764.2013.806076।

| * দে
* স
প্রবাসী বাংলাদেশী |
| --- |
| এশিয়া | 
* ভারত
* জাপান
* মালয়েশিয়া
* মালদ্বীপ
* মধ্য প্রাচ্য
* পাকিস্তান

 |
| অন্যত্র | 
* অস্ট্রেলিয়া
* কানাডা
	+ বেগম পাড়া
* ব্রাজিল
* যুক্তরাজ্য
* মার্কিন যুক্তরাষ্ট্র
	+ বাঙ্গালী

 |
**বিভাবতী বসু** একজন গান্ধীবাদী সমাজকর্মী ও ভারতের স্বাধীনতা আন্দোলনের অন্যতম সহায়ককারী মহিলা কর্মী ছিলেন। তিনি দেশনেতা ও ব্যারিস্টার শরৎচন্দ্র বসুর সহধর্মিণী।

কৃতিত্ব
-------

১৮৯৬ সালে কলকাতায় জন্ম হয় বিভাবতী বসুর। পিতা অক্ষয়কুমার দে বিশ্বাস ও মাতার নাম সুবালা। উনিশ শতকের প্রখ্যাত বাগ্মী শ্যামাচরণ দে ছিলেন অক্ষয়কুমারের জ্যাঠামশাই। দে বিশ্বাস পরিবার ছিল উত্তর কলকাতার একটি সম্ভ্রান্ত পরিবার। তাঁদের পৈতৃক গৃহ ছিল কলেজ ষ্ট্রীটে। সে বাড়িতে সে সময়ের বহু গণ্যমান্য ব্যক্তির নিত্য আসা যাওয়া থাকত। বিভাবতীর এক খুড়তুতো ভাই হলেন প্রখ্যাত কবি ও অধ্যাপক বিষ্ণু দে। ১৯০৯ সালের ৯ ডিসেম্বর কটক নিবাসী জানকীনাথ ও প্রভাবতী বসুর দ্বিতীয় পুত্র শরৎচন্দ্র বসুর সঙ্গে বিভাবতীর বিবাহ হয়। এ বিবাহে রবীন্দ্রনাথ ঠাকুর উপস্থিত ছিলেন। তাঁদের আট সন্তান- চার পুত্র ও চার কন্যা। সুভাষচন্দ্র তাকে মেজোবৌদি বলে সম্বোধন করতেন। কলকাতার বাইরে গেলেই প্রিয় মেজবৌদিকে পত্র লিখতেন সুভাষচন্দ্র। সেসব সারাজীবন আগলে রেখেছিলেন তিনি। বিভাবতী গান্ধীবাদী আন্দোলনে যুক্ত হন। ১৯২১ খৃষ্টাব্দে গান্ধীজির বিদেশী দ্রব্য বর্জন আন্দোলনে সক্রিয় ছিলেন। চরকা কেটে, খদ্দরের কাপড় তৈরি করে বাড়ি বাড়ি বিক্রি করতেন। তার স্বামী শরৎ বসু ও দেবর নেতাজী সুভাষচন্দ্র বসুর বহু গুরুত্বপূর্ণ ও গোপনীয় রাজনৈতিক কাজের সাথী ছিলেন তিনি। বাড়ির পুরুষদের অনুপস্থিতিতে পুলিশ তাদের উডবার্ন রোডের বাড়ি তল্লাশি কর‍তে এলে পরিস্থিতির মোকাবিলা করেন। ১৯৩৪ সালে অসুস্থ সুভাষচন্দ্রকে সরকার বিদেশে পাঠাবার ব্যবস্থা করলে তিনিই সমস্ত ব্যবস্থাপনার দায়িত্বে ছিলেন। ১৯৪১ সালে নেতাজী অন্তর্ধানে যাওয়ার ব্যাপারেও যুক্ত ছিলেন তিনি। ১৯৪১ এ শরৎচন্দ্র বসু গ্রেফতার হলেন। তাঁকে সুদূর দক্ষিণ ভারতে কুনুরে শৈল শহরে পাঠিয়ে দিল ব্রিটিশ সরকার। বহুকাল পরিবারকে জানানোও হয়নি শরৎচন্দ্রের ভৌগোলিক অবস্থান। উডবার্ন পার্কের বাড়ির উপর ছিল কড়া পুলিশি নজর। ১৯৪৫ এ শরৎচন্দ্র মুক্তি পাওয়া পর্যন্ত তাঁকে অনেক কষ্টে সন্তানদের নিয়ে কয়েক বছর কাটাতে হয়েছিল। ১৯৪৮ ও '৪৯ সালে শরৎচন্দ্রের সঙ্গে তিনি ইউরোপের বেশ কিছু দেশ ভ্রমণ করেন। ভ্রমণ করেন মিশরেও। বসু পরিবারের মহিলা সদস্যাদের মধ্যে ভিয়েনা ভ্রমণ কালে তিনিই প্রথম, সুভাষ পত্নী এমিলিয়ে শেংকেল ও কন্যা অনিতাকে বসু পরিবারের মধ্যে গভীর আন্তরিকতার সঙ্গে বরণ করে নেন। ১৯৫০ সালে স্বামী শরৎচন্দ্রের মৃত্যুর পর প্রত্যক্ষ রাজনীতিতে জড়িত হন। কিছুকাল পশ্চিমঙ্গ বিধান সভার সদস্যা ছিলেন। তাঁর কনিষ্ঠা কন্যা বিশিষ্ট শিক্ষাবিদ ও রাষ্ট্রবিজ্ঞানী ডঃ চিত্রা ঘোষ মা বিভাবতী বসুর জীবনের উপর Mother of My Heart: The Story of Bivabati Bose (Thema publishers) বইটি রচনা করেন।

মৃত্যু
------

২৩ জুন, ১৯৫৪ সালে ক্যান্সার রোগে আক্রান্ত হয়ে কলকাতায় পরলোক গমন করেন বিভাবতী বসু। তার স্মৃতিতে কলকাতার উডবার্ন পার্কের নতুন নামকরণ করা হয় বিভাবতী সরণি।

তথ্যসূত্র
---------

1. ↑  "Sarat Bose"। *myheritage.com*। সংগ্রহের তারিখ ১০ জুলাই ২০১৭।
2. ↑  দ্বিতীয় খন্ড, অঞ্জলি বসু সম্পাদিত (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ২১৯–২২০।
3. ↑  *কলকাতা পুরশ্রী*। কলকাতা: কলকাতা পৌরসংস্থা। ২০ জুন, ২০০৯। পৃষ্ঠা ৭।  এখানে তারিখের মান পরীক্ষা করুন: `|তারিখ=` (সাহায্য)
**শয়তান** বা **শায়তান** (আরবি: شَيْطَان, প্রতিবর্ণীকৃত: *শায়তান*, হিব্রু ভাষায়: שָׂטָן‎, "শয়তান "বা "দানব", বহুবচন: ***শায়াতিন*** (شَيَاطِين)) হল একটি মন্দ আত্মা যা মানুষের (এবং জ্বীনদের) অন্তরে "ফিসফিস" (وَسْوَسَة, *ওয়াসওয়াসা*) দ্বারা পাপ করতে প্ররোচিত করে (قَلْب *ক্বলব*)।  যদিও মানুষের কাছে অদৃশ্য, *শায়তিনকে* (নরক) আগুন থেকে সৃষ্ট কুৎসিত এবং বিভৎস প্রাণী হিসাবে কল্পনা করা হয়। (p২১)

কুরআন বিভিন্ন উপায়ের কথা বলে যে *শায়তিন* মানুষকে পাপে প্রলুব্ধ করে। তারা যাদু শেখাতে পারে, ফেরেশতাদের খবর চুরি করার জন্য স্বর্গের নীচে ভাসতে পারে, বা দেখা ছাড়া মানুষের কাছে লুকিয়ে থাকতে পারে। ইবলিস, যাদেরকে *আশ-শয়তান* ("শয়তান" বা "শয়তান "বলা হয়), তাদের নেতা। *হাদিস* সাহিত্য বিভিন্ন বিপর্যয়ের জন্য *শায়তিনকে* দায়ী করে যা ব্যক্তিগত জীবনকে প্রভাবিত করতে পারে। *হাদিস* সাহিত্য এবং আরব লোককাহিনী উভয়ই সাধারণত *শায়তিন* সম্পর্কে বিমূর্ত ভাষায় কথা বলে, শুধুমাত্র তাদের খারাপ প্রভাব বর্ণনা করে। রমজান মাসে তাদেরকে জাহান্নামের শিকল দিয়ে বেঁধে রাখা হয়।

মুসলিম দার্শনিক লেখনী অনুসারে, *শায়তিন* কাল্পনিক বাস্তবতায় *'আলাম আল-মিথাল'* বা *'আলাম আল-মালাকুত'* নামে অভিজাত ফেরেশতাদের বিরুদ্ধে লড়াই করে, যা দেবদূত এবং শয়তান উভয় গুণের সমন্বয়ে গঠিত। কিছু লেখক *শায়তিনকে* ঈশ্বরের উগ্র গুণাবলী এবং কর্মের অভিব্যক্তি হিসাবে বর্ণনা করেছেন।

ধর্মে
-----

ইসলাম ও খ্রিষ্টান ধর্মে "'শয়তান"' কে যথাক্রমে "দুষ্ট জ্বীন" ও "দুষ্ট আত্মা" বলা হয়েছে। মানুষ খারাপ কাজ শয়তানের ধোকায় করে বলে এ ধর্মগুলোতে বলা হয়। বাইবেল ও কোরআনে অনেক জায়গায় শয়তানের ধোকা থেকে বাঁচার জন্য প্রার্থনা করতে বলা হয়েছে। মানুষ যে কোন খারাপ প্রবৃত্তির ব্যাপারে শয়তানকে দোষি সাব্যাস্ত করে থাকে। পবিত্র কোরআন এ উল্লেখ করা হয়েছে যে যখন আল্লাহ আদম কে সৃষ্টি করলেন এবং তিনি সকল ফেরেশতাদের বললেন তোমরা আদমকে সিজদাহ কর তখন সকল ফেরেশতা সিজদাহ করলো অথচ ইবলিশ ( শয়তান) সিজদা করল না। ফলে সে অবিশ্বাসীদের অন্তর্ভুক্ত হলো এবং তাকে আল্লাহ অভিশপ্ত করলেন। বিশেষ করে ইসলাম ধর্মে শয়তানকে মানুষের জন্য সবচেয়ে বড় শত্রু বলা হয়েছে। পবিত্র কোরআন এ শয়তান সম্পর্কে বিস্তারিত উল্লেখ করা হয়েছে। এছাড়াও ইসলামের দ্বিতীয় ধর্মশাস্ত্র অর্থাৎ হাদিস এও উল্লেখযোগ্য পরিমাণে শয়তানের বিষয়ে বর্ণনা রয়েছে।

সাধারণ ব্যবহার
--------------

মানুষ গালি হিসেবেও **শয়তান** শব্দটি ব্যবহার করে থাকে। কেউ কোন খারাপ কাজ করলে সাধারণত তাকে শয়তান বলে গালি দেওয়া হয়।

আরও দেখুন
---------

* আয়াতুল কুরসী

তথ্যসূত্র
---------

1. ↑  R. M. Savory *Introduction to Islamic Civilization*Cambridge University Press, 1976 আইএসবিএন ৯৭৮-০-৫২১-০৯৯৪৮-৬ p. 42
2. ↑  Szombathy, Zoltan, "Exorcism", in: Encyclopaedia of Islam, Three, Edited by: Kate Fleet, Gudrun Krämer, Denis Matringe, John Nawas, Everett Rowson. ডিওআই:10.1163/1573-3912\_ei3\_COM\_26268, First print edition: আইএসবিএন ৯৭৮-৯০-০৪-২৬৯৬৩-৭, 2014
3. ↑  Oxford Centre for Islamic Studies
4. ↑  el-Zein, Amira (2009). Islam, Arabs, and Intelligent World of the Jinn. Syracuse, NY: Syracuse University Press. আইএসবিএন ৯৭৮-০-৮১৫৬-৫০৭০-৬.

বহিঃসংযোগ
---------

* ক্যাথলিক বিশ্বকোষ
* শয়তানের শিশু  ওয়েব্যাক মেশিনে আর্কাইভকৃত ৩০ জুলাই ২০০৯ তারিখে
* শয়তান - Unjustly Maligned
* "আল-কোরআন" জহুরুল হকের বাংলা অনুবাদ
**শেখ মাকসুদ আলী** একজন বাংলাদেশি সরকারি কর্মকর্তা, গবেষক, লেখক ও মুক্তিযুদ্ধের একজন সংগঠক ছিলেন। তিনি ত্রাণ ও পুনর্বাসন মন্ত্রণালয়ের সচিব হিসেবে দায়িত্ব পালন করেছেন।

জীবনী
-----

শেখ মাকসুদ আলী ১৯৫৬ সালে ঢাকা বিশ্ববিদ্যালয় থেকে অর্থনীতিতে স্নাতকোত্তর ডিগ্রি লাভ করেন। এরপর ১৯৫৯ সালে তিনি তৎকালীন পাকিস্তানের কেন্দ্রীয় সিভিল সার্ভিসে যোগদান করেন। তারপর তিনি লাহোরের সিভিল সার্ভিস একাডেমির উপপরিচালক পদে নিযুক্ত হন। এরপর তিনি ম্যানচেস্টার বিশ্ববিদ্যালয় থেকে ডক্টরেট ডিগ্রি অর্জনের জন্য যুক্তরাজ্য গমন করেন। তিনি ১৯৭১ সালে যুক্তরাজ্যে থাকাকালীন সময়ে মুক্তিযুদ্ধের একজন সংগঠক হিসেবে দায়িত্ব পালন করেছেন। তিনি ১৯৭২ সালে ম্যানচেস্টার বিশ্ববিদ্যালয় থেকে ডক্টরেট ডিগ্রি লাভ করেন।

১৯৭২ সালে দেশে ফিরে আসার পর শেখ মাকসুদ আলীকে অভ্যন্তরীণ নৌপরিবহন ও সিভিল এভিয়েশেন মন্ত্রণালয়ের যুগ্মসচিব পদে নিযুক্ত করা হয়। তিনি বাংলাদেশ লোক প্রশাসন প্রশিক্ষণ কেন্দ্রের প্রতিষ্ঠাতা রেক্টর ছিলেন। ১৯৭৫ সালে তাকে সিভিল অফিসার্স ট্রেনিং একাডেমি ও ন্যাশনাল ইন্সটিটিউট অব পাবলিক অ্যাডমিনিস্ট্রেশনের মহাপরিচালক পদে নিযুক্ত করা হয়। এছাড়া তিনি ত্রাণ ও পুনর্বাসন মন্ত্রণালয়ের সচিব ও বাংলাদেশ পরিকল্পনা কমিশনের সচিব হিসেবে দায়িত্ব পালন করেছেন।

শেখ মাকসুদ আলী দেশ বিদেশের বহু সাময়িকীতে লেখালেখি করেছেন। এছাড়াও, তার রচিত কয়েকটি গ্রন্থ প্রকাশিত হয়েছে। তার রচিত গবেষণামূলক গ্রন্থ *ফ্রম ইস্ট বেঙ্গল টু বাংলাদেশ* ২০০৯ সালে প্রকাশিত হয়েছিল। তিনি মাহবুব তালুকদারের ভায়রা ভাই। তিনি ২০১৯ সালের ২৫ আগস্ট ৮৫ বছর বয়সে মৃত্যুবরণ করেন।

তথ্যসূত্র
---------

1. 1 2 3 4  "Sheikh Maqsood Ali's janaza Tuesday"। *Dhaka Tribune*। ২৬ আগস্ট ২০১৯। সংগ্রহের তারিখ ৬ অক্টোবর ২০১৯।
2. 1 2  "Former secretary Maqsood Ali dies"। *New Age*। ২৭ আগস্ট ২০১৯। সংগ্রহের তারিখ ৬ অক্টোবর ২০১৯।
3. 1 2 3 4  "Maqsood Ali passes away"। *The Daily Star*। ২৭ আগস্ট ২০১৯। সংগ্রহের তারিখ ৬ অক্টোবর ২০১৯।
4. 1 2  "ড. শেখ মাকসুদ আলীর ইন্তেকাল"। *সমকাল*। ২৬ আগস্ট ২০১৯। সংগ্রহের তারিখ ৬ অক্টোবর ২০১৯।
5. ↑  "ডক্টর শেখ মাকসুদ আলীর ইন্তেকাল"। *বাংলাদেশ প্রতিদিন*। ২৬ আগস্ট ২০১৯। সংগ্রহের তারিখ ৬ অক্টোবর ২০১৯।